67. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ.30372/20/77 της 10 Αυγ./23 Σεπτ. 1977 (ΦΕΚ Β΄ 914) Περί υπολογισμού εισφορών υπέρ ΝΑΤ και λοιπών Ταμείων και λογαριασμών. Η ανωτέρω απόφαση κυρώθηκε με το άρθρ. 24 Νόμ. 1085/4-6 Νοεμ. 1980 (ΦΕΚ Α΄ 255) Διόρθ. Σφαλμ. στο ΦΕΚ Α΄ 263/15 Νοεμ. 1980 (κατωτ. αριθ. 83). Έχοντες υπ’ όψει: 1.Τας διατάξεις του άρθρου 18 παράγρ. 10 του Ν. 3170/55 «περί Ν.Α.Τ.». 2.Τας οικείας Συλλογικάς Συμβάσεις εργασίας πληρωμάτων και Πλοιάρχων α) Φ/Γ πλοίων άνω των 4.500 τόννων D.W. και β) μεσογειακών φορτηγών πλοίων 8014.500 τόννων D.W. κυρωθείσας, παρ’ ημών δεόντως, δι’ ων από 1.1.1977 οι συμβατικοί μισθοί των ναυτικών συνεφωνήθησαν εις δραχμάς με εκχώρησιν συναλλάγματος ή εις ελεύθερον συνάλλαγμα. 3.Την υπ’ αριθ. 70105/9043/6.12.76 απόφασιν ημών «περί των όρων εργασίας και αμοιβών των επί των υπερωκεανείων επιβατηγών και τουριστικών-μεσογειακών πλοίων, υπηρετούντων ναυτικών. 4.Την σχετικήν γνώμην του Δ.Σ. του ΝΑΤ, διατυπωθείσαν κατά την συνεδρίασιν αυτού της 13.7.1977 και 5.Την ανάγκην της ρυθμίσεως των ανακυπτόντων θεμάτων εκ της εφαρμογής των ανωτέρω Συλλογικών Συμβάσεων και της ημετέρας αποφάσεως, συνεπεία της επελθούσης δι’ αυτών μεταβολής, της εις δραχμάς αξίας του ξένου νομίσματος εις ο προσδιορίζονται οι καταβαλλόμενοι μισθοί, αποφασίζομεν: Εν σχέσει με την βεβαίωσιν και είσπραξιν των μετά την έναρξιν της ισχύος των ανωτέρω Συλλογικών Συμβάσεων καταβλητέων προς το ΝΑΤ εισφορών των ησφαλισμένων και πλοιοκτητών και των συμβεβαιουμένων και συνεισπραττομένων εισφορών υπέρ ΤΠΕΝ και δικαιωμάτων υπέρ τρίτων δια τα ποντοπόρα φορτηγά πλοία άνω των 4.500 τόννων D.W. και τα μεσογειακά φορτηγά πλοία 501 κ.ο.χ. ή 801 τόννων D.W. έως 4.500 τόννων D.W. ορίζομεν τ’ ακόλουθα: Α΄.1.Αι προς το ΝΑΤ εισφοραί των πλοίων τούτων, αι προερχόμεναι εκ ναυτολογίων, τα οποία έχουν εκδοθή μέχρι και της 31.12.1976 και ως εκ τούτου περιεχόντων μικτόν χρόνον εισφορών εις λίρας Αγγλίας και εις δραχμάς θα καταβληθούν εις λίρας Αγγλίας ως ακολούθως: α)Δια τον χρόνον των ναυτολογίων, τον αναγόμενον προ της 1ης Ιανουαρίου 1977, θα καταβληθή ποσόν λιρών Αγγλίας αναλογούν εις τας εισφοράς τας ισχύουσας κατά την αντίστοιχον χρονικήν περίοδον και αντιστοιχούσας εις τους υπό της οικείας Συλλογικής Συμβάσεως εργασίας οριζομένους μισθούς εις Λίρας Αγγλίας. β)Δια τον χρόνον τον αναγόμενον από 1.1.1977 και εφεξής και μέχρι της καθ’ οιονδήποτε τρόπον πρώτης αντικαταστάσεως των ναυτολογίων, πραγματοποιουμένης μετά την 31.12.76, τα από 1.1.77 ισχύοντα εις δραχμάς μισθολόγια θα μετατρέπονται εις Λίρας Αγγλίας με ισοτιμίαν ίσην προς την μέσην τιμήν διακυμάνσεως της επισήμου τιμής αγοράς της Λίρας Αγγλίας υπό Τραπέζης της Ελλάδος καθ’ έκαστον από 1.1.1977 και εντεύθεν εξάμηνον  και επί του εξαγομένου εις Λίρας Αγγλίας ποσού θα υπολογίζωνται και καταβάλλωνται εις Λίρας Αγγλίας αι προς το ΝΑΤ εισφοραί εκάστης μετά την 31.12.1976 χρονικής περιόδου πλην του από 1.1.77 μέχρι 30.6.77 χρονικού διαστήματος δι’ ο καθορίζεται δια της παρούσης η μέση τιμή της Λίρας Αγγλίας εις δρχ. 63. 2.Μεθ’ εκάστην αντικατάστασιν ή έκδοσιν το πρώτον ναυτολογίων των πλοίων τούτων, συντελουμένην μετά την 31.12.1976 αι εν λόγω εισφοραί θα υπολογίζωνται βάσει των εις δραχμάς οριζομένων εις τας αντιστοίχους Συλλογικάς Συμβάσεις εργασίας συμβατικών μισθών, θα καταβάλλονται όμως εις ελεύθερον συνάλλαγμα επί Λονδίνου ή Νέας Υόρκης με την επίσημον τιμήν αγοράς υπό της Τραπέζης της Ελλάδος κατά την χρονολογίαν, καθ’ ην αι οφειλαί καθίστανται απαιτηταί, εξαιρέσει των περιπτώσεων προκαταβολών έναντι των εισφορών των ναυτολογίων, αίτινες θα υπολογίζωνται με την επίσημον τιμήν κατά την ημέραν καθ’ ην θα πραγματοποιείται η καταβολή. Τα πρόσθετα τέλη υπολογίζονται εις δραχμάς και καταβάλλονται εις ελεύθερον συνάλλαγμα με την επίσημον τιμήν αγοράς υπό της Τραπέζης της Ελλάδος της τελευταίας ημέρας του 12μήνου της ισχύος του ναυτολογίου εκτός εάν η εξόφλησίς του, γίνεται ενωρίτερον, οπότε υπολογίζονται καταβαλλόμενα με την ισοτιμίαν της χρονολογίας καταβολής. Δια τα πρόσθετα τέλη τα αντιστοιχούντα εις τα πέραν της δωδεκαμήνου ισχύος του ναυτολογίου, εξάμηνα, θα λαμβάνεται υπ’ όψιν η επίσημη τιμή συναλλάγματος της τελευταίας ημέρας εκάστου εξαμήνου, εκτός εάν η εξόφλησις γίνεται ενδιαμέσως, οπότε υπολογίζονται με την τιμήν της ενδιαμέσου χρονολογίας της καταβολής. 3.Εις το αυτό νόμισμα, κατά τον αυτόν τρόπον και κατά τας διακρίσεις των προηγουμένων παραγράφων, συμβεβαιούνται και συνεισπράττονται και αι εισφοραί υπέρ των  ΤΠΕΝ  και  τα  λοιπά   δικαιώματα τρίτων  εκ των  αυτών (Αντί για τη σελ. 714,601(α) Σελ. 714,601(β) Τεύχος 745-Σελ. 75 Ναυτικό Απομαχικό Ταμείο 19.Ι.α.65-67 κατά τα ανωτέρω ναυτολογίων, βάσει των εις εκάστην χρονικήν περίοδον ισχυουσών περί αυτών διατάξεων, ως προς τον καθορισμόν του ύψους της εισφοράς ή δικαιωμάτων εκάστου τούτων. Εις την περίπτωσιν της παραγράφου 2 δια τον υπολογισμόν των δικαιωμάτων υπέρ του ΤΠΚΠ και του Κεφαλαίου Ναυτικής Εκπαιδεύσεως (ΚΝΕ), τα τυχόν προβλεπόμενα εις ξένον συνάλλαγμα ποσά μετατρέπονται εις δραχμάς με την αυτήν ισοτιμίαν της ημερομηνίας καθ’ ην αι πάσης φύσεως εισφοραί εκ ναυτολογίων καθίστανται απαιτηταί, προς τήρησιν ενιαίου εις δραχμάς λογαριασμού των πλοίων. Αι διατάξεις του προηγουμένου Κεφαλαίου Α΄ εφαρμόζονται αναλόγως και δια την βεβαίωσιν και είσπραξιν των εισφορών και δικαιωμάτων εκ ναυτολογίων των Επιβατηγών Μεσογειακών και Τουριστικών πλοίων και υπερωκεανείων. Επιφυλασσομένης της εφαρμογής του άρθρου 17 του Ν.Δ. 152/1974 αι διατάξεις της παρούσης αποφάσεως έχουν ανάλογον εφαρμογήν και εις τα μετά του ΝΑΤ συμβεβλημένα ή συμβαλλόμενα πλοία, καθ’ όσον αφορά την εξόφλησιν εισφορών εκ καταστάσεων πληρώματος, ως προς το νόμισμα και τον καθορισμόν του ύψους των οφειλομένων δι’ αυτά εισφορών και δικαιωμάτων. Σελ. 714,602(β) Τεύχος 745-Σελ. 76 